ग्वालियर। बहुजन संघर्ष दल के राष्ट्रीय अध्यक्ष इंजी. फूलसिंह बरैया ने एलान किया कि बसपा प्रमुख सुश्री मायावती हमारे रास्ते से हटें तो हम मध्यप्रदेश में सरकार बनाएंगे। उन्होंने यह भी कहा कि जब तक दिल्ली में बाबा साहब अंबेडकर का भीम का झंडा नहीं गाड देते तब तक वह चैन से नहीं बैठेंगे। इंजी. बरैया सोमवार को यहां फूलबाग मैदान में आयोजित संविधान बचाओ, देश बचाओ महारैली को संबोधित कर रहे थे।